Document ID: 31997D0039

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 σχετικά με τη διαδικασία του άρθρου 85 της συνθήκης ΕΚ και του άρθρου 53 της συμφωνίας ΕΟΧ (Υπόθεση IV/35.518 - Iridium) (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (97/39/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συμφωνία για τον Ευρωπαϊκό Οικονομικό Χώρο,
τον κανονισμό αριθ. 17 του Συμβουλίου, της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2,
την αίτηση για αρνητική πιστοποίηση και την κοινοποίηση για απαλλαγή που υποβλήθηκαν σύμφωνα με τα άρθρα 2 και 4 του κανονισμού αριθ. 17, στις 11 Αυγούστου 1995,
την περίληψη της αίτησης και της κοινοποίησης που δημοσιεύθηκε σύμφωνα με το άρθρο 19 παράγραφος 3 του κανονισμού αριθ. 17 και το άρθρο 3 του πρωτοκόλλου 21 της συμφωνίας ΕΟΧ (2),
Μετά από διαβουλεύσεις στο πλαίσιο της συμβουλευτικής επιτροπής συμπράξεων και δεσποζουσών θέσεων,
Εκτιμώντας τα ακόλουθα:
Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ
Α. Εισαγωγή
(1) Το σύστημα Iridium επινοήθηκε από την εταιρεία των ΗΠΑ Motorola Inc. το 1987 με σκοπό να παρέχει παγκόσμιες υπηρεσίες ψηφιακών ασύρματων επικοινωνιών χρησιμοποιώντας δορυφόρους χαμηλής τροχιάς (LEO - low earth orbit). Οι εν λόγω υπηρεσίες θα περιλαμβάνουν υπηρεσίες φωνητικής τηλεφωνίας, τηλεειδοποίησης και βασικών δεδομένων (όπως τηλεμοιοτυπία) και θα παρέχονται μέσω φορητών τηλεφώνων χειρός (διπλού ή απλού τρόπου λειτουργίας), τηλεφώνων αυτοκινήτων οχημάτων και άλλου συνδρομητικού εξοπλισμού.
Το Iridium θα είναι ο πρώτος επιχειρησιακός φορέας παροχής παγκόσμιων υπηρεσιών προσωπικών επικοινωνιών μέσω δορυφόρου (S-PCS - satellite personal communications services). Το σύστημα αναμένεται να καταστεί εμπορικά επιχειρησιακό μέχρι την 1η Οκτωβρίου 1998. Για το σκοπό αυτό, θα πρέπει να εκτοξευθούν 66 δορυφόροι και να τεθούν σε τροχιά κατά τη διάρκεια των επόμενων 24 μηνών.
Β. Συμβαλλόμενοι
(2) Η Motorola Inc. είναι εταιρεία των ΗΠΑ η οποία παρέχει εξοπλισμό, συστήματα, εξαρτήματα και υπηρεσίες στον τομέα των ηλεκτρονικών και των ασύρματων επικοινωνιών για τις παγκόσμιες αγορές. Η Motorola είναι ο εμπνευστής του συστήματος Iridium και ο κύριος εργολήπτης της Iridium για τον εφοδιασμό του διαστημικού τμήματος και σημαντικότατος προμηθευτής για άλλα εξαρτήματα του συστήματος Iridium.
Το επενδυτικό ποσοστό της Motorola στην Iridium είναι 20,1 %. Η Motorola θα έχει την αποκλειστικότητα της πύλης (3) του Μεξικού/Κεντρικής Αμερικής, έχει συμφέρον στην πύλη της Νότιας Αμερικής και μετοχές στη πύλη της Βόρειας Αμερικής με την Iridium Canada και την Sprint.
Βάσει της σύμβασης διαστημικού συστήματος, η Motorola συμφώνησε να μην παράγει για την ίδια ή άλλες εταιρείες ανάλογο σύστημα βάσει δορυφόρου χωρίς την προηγούμενη έγγραφη έγκριση της Iridium μέχρι τις 31 Ιουλίου 2003 ή τη λήξη της σύμβασης διαστημικού συστήματος, εφόσον αυτό θα συμβεί νωρίτερα.
(3) Εκτός από τη Motorola, η Iridium ανήκει σε 16 στρατηγικής σημασίας επενδυτές, στους οποίους συμπεριλαμβάνονται διάφοροι φορείς παροχής τηλεπικοινωνιακών υπηρεσιών και κατασκευαστές εξοπλισμού απ' όλο τον κόσμο. Όλοι οι εν λόγω επενδυτές (με εξαίρεση την Lockheed Martin και τη Raytheon) θα κατέχουν και θα εκμεταλλεύονται μία πύλη (μεμονωμένα ή από κοινού) και ενδέχεται επίσης να παρέχουν υπηρεσίες (ή να ορίσουν άλλους για το σκοπό αυτό) εντός καθορισθείσας επικράτειας στην οποία θα έχουν την αποκλειστικότητα των παρεχόμενων υπηρεσιών πύλης.
Οι επενδυτές είναι οι ακόλουθοι: Iridium China (Hong Kong) Ltd. (που ανήκει στον όμιλο China Great Wall Industry Corporation 7 επενδυτικό ποσοστό: 4,4 %), Iridium Africa Co. (που δημιουργήθηκε από τον σαουδαραβικό όμιλο Mawarid Overseas Co 7 2,5 %), Iridium Canada, Inc. (που ανήκει στη θυγατρική της Motorola - 33 % - και σε δύο θυγατρικές της καναδικής εταιρείας BCE, Inc. 7 4,4 %), Iridium India Telecom Private Ltd. (Ινδία 7 3,9 %), Iridium Middle East Co. (που ανήκει σε δύο σαουδαραβικούς ομίλους 7 5 %), Khrunichev State Research and Production Space Center (Ρωσία 7 4,4 %), Iridium Sudamιrica (που ανήκει σε θυγατρική της Motorola, κοινοπραξία της Βενεζουέλας και όμιλο της Βραζιλίας 7 8,8 %), Korea Mobile Telecommunications (που ελέγχεται από το συγκρότημα επιχειρήσεων της Νότιας Κορέας Korean conglomerate Sunkyong Business Group 7 4,4 %), Lockheed Martin (ΗΠΑ 7 1,3 %), Nippon Iridium Co (κοινοπραξία που σηματίστηκε από δύο ιαπωνικούς ομίλους, DDI Co. and Kyocena Co., και σειρά άλλων ιαπώνων επενδυτών 7 13,2 %), Pacific Electric Wire & Cable Co. (Ταιβάν 7 4,4 %), Raytheon Co. (ΗΠΑ 7 0,7 %), Sprint (ΗΠΑ 7 4,4 %) και Thai Satellite Telecommunications Co. Ltd. (Ταϊλάνδη 7 4,4 %).
Δύο ευρωπαϊκές εταιρείες συγκαταλέγονται επίσης μεταξύ των στρατηγικής σημασίας επενδυτών 7 η Stet (Ιταλία 7 3,8 %) και η Vebacom (Γερμανία 7 10 %). Καθεμία από τις εν λόγω δύο εταιρείες έχει τη δικής της επικράτεια παροχής υπηρεσιών πύλης που καλύπτει διάφορα τμήματα της Ευρώπης και τα συναφή αποκλειστικά δικαιώματα για την κατασκευή και την εκμετάλλευση πύλης στην αντίστοιχη επικράτειά της. Ωστόσο, οι εν λόγω εταιρείες συνήψαν συμφωνία για την από κοινού εγκατάσταση και εκμετάλλευση των πυλών τους. Για το σκοπό αυτό θα δημιουργήσουν κοινή επιχείρηση. Η πρώτη πύλη θα είναι αυτή της Ιταλίας.
Η πλειονότητα των προαναφερθέντων επενδυτών δεν είναι ακόμη εν ενεργεία 7 δημιουργήθηκαν με σκοπό να επενδύσουν στην Iridium. Κατά το στάδιο δημιουργίας του συστήματος, πολλοί από τους επενδυτές θα παράσχουν ορισμένες υπηρεσίες στην Iridium, και κυρίως ως υπεργολάβοι της Motorola. Κατ' αυτό τον τρόπο η China Great Wall και η Khrunichev θα παράσχουν υπηρεσίες εκτόξευσης, η Lockheed Martin είναι ο κύριος υπεργολάβος για την κατασκευή των δορυφόρων Iridium, η Raytheon είναι κυρίως υπεύθυνη για την παροχή κεραιών δορυφόρου και η Stet, μέσω της θυγατρικής της Telespazio, θα κατασκευάσει και θα λειτουργήσει το βοηθητικό σύστημα ελέγχου.
(4) Η Iridium LLC, εταιρεία περιορισμένης ευθύνης αμερικανικού δικαίου, έχει συσταθεί για την εγκαθίδρυση και την εμπορία του συστήματος επικοινωνιών Iridium. Η Iridium θα κατέχει το διαστημικό τμήμα του συστήματος, συμπεριλαμβανομένων των δορυφόρων και της σχετικής υποδομής εδάφους για την παροχή των υπηρεσιών Iridium.
(5) Όσον αφορά την κατανομή των υπηρεσιών Iridium, η εταιρεία θα διαδραματίζει κεντρικό ρόλο, αφενός εκδίδοντας κατευθυντήριες γραμμές για τον ορισμό των φορέων παροχής υπηρεσιών από τις επιχειρήσεις εκμετάλλευσης πύλης και αφετέρου καθορίζοντας τις πολιτικές εμπορίου και τιμών. Επιπλέον, η Iridium Inc θα παρέχει τις υπηρεσίες επιχειρηματικής στήριξης που απαιτούνται από τις επιχειρήσεις εκμετάλλευσης πύλης και τους φορείς παροχής υπηρεσιών, συμπεριλαμβανομένου ενός γραφείου συμψηφισμού για τον υπολογισμό των οφειλόμενων ποσών προς και από την Iridium και κάθε επιχείρηση εκμετάλλευσης πύλης.
(6) Την Iridium θα διαχειρίζεται διοικητικό συμβούλιο (ΔΣ) που θα αποτελείται από 24 μέλη. Τα 23 εξ αυτών θα εκλέγονται από τους επενδυτές και ο πρόεδρος θα εκλέγεται από τα λοιπά 23 μέλη. Το ΔΣ θα μεταβιβάζει ορισμένες εκτελεστικές εξουσίες στην ομάδα διαχείρισης της εταιρείας, η οποία θα περιλαμβάνει ένα διευθύνοντα σύμβουλο και έναν πρόεδρο. Ο πρόεδρος του ΔΣ θα είναι επίσης και διευθύνων σύμβουλος. Ο διευθύνων σύμβουλος θα έχει τη γενική και ενεργό ευθύνη του συνόλου των επιχειρήσεων και υποθέσεων της εταιρείας. Ο πρόεδρος θα έχει τη γενική ευθύνη των επιχειρήσεων, των υποθέσεων και της ιδιοκτησίας της εταιρείας υπό την εποπτεία του ΔΣ και του διευθύνοντα συμβούλου. Τα διοικητικά στελέχη θα είναι υπεύθυνα για την εκτέλεση των οδηγιών του ΔΣ και για την ενημέρωσή του όσον αφορά την πρόοδο της ανάπτυξης και των επιχειρηματικών δραστηριοτήτων της εταιρείας.
(7) Το ΔΣ θα λαμβάνει αποφάσεις με απλή πλειοψηφία.
Γ. Το σύστημα Iridium
1. Το δίκτυο
(8) Το σύστημα (4) θα αποτελείται από το διαστημικό τμήμα, τις πύλες και τα τερματικά χειρός των χρηστών. Η Iridium θα κατέχει το διαστημικό τμήμα, ενώ οι επενδυτές στον τομέα των πυλών θα κατέχουν και θα εκμεταλλεύονται τις πύλες και οι συνδρομητές θα αγοράζουν ή θα μισθώνουν το συνδρομητικό τερματικό εξοπλισμό από τους φορείς παροχής υπηρεσιών και άλλους λιανικούς πωλητές.
(9) Το διαστημικό τμήμα περιλαμβάνει τους δορυφόρους (5) και το τμήμα ελέγχου του συστήματος (SCS) που είναι απαραίτητο για την παρακολούθηση, τη διαχείριση και τον έλεγχο των δορυφόρων και την παροχή υπηρεσιών.
(10) Η Iridium σκοπεύει να θέσει σε λειτουργία αστερισμό 66 (6) δορυφόρων που θα τεθούν σε χαμηλή τροχιά (780 χιλιόμετρα από την επιφάνεια της γης). Οι δορυφόροι θα διαταχθούν σε έξι επίπεδα ένδεκα δορυφόρων το καθένα, σε σχεδόν πολιτική τροχιά. Κάθε δορυφόρος θα διαγράφει πλήρη περιστροφή γύρω από τη γη κάθε 100 λεπτά και θα καλύπτει κυκλική περιοχή διαμέτρου περίπου 4 700 km.
Οι δορυφόροι είναι εξοπλισμένοι για να επικοινωνούν με τα τερματικά των συνδρομητών και να αποστέλλουν την κίνηση άμεσα από τον ένα δορυφόρο στον άλλο. Για το σκοπό αυτό, κάθε δορυφόρος Iridium θα έχει τέσσερις διασυνδεόμενες κεραίες που θα του επιτρέπουν να επικοινωνεί και να δρομολογεί την κίνηση στους δύο δορυφόρους μεταξύ των οποίων είναι τοποθετημένος στο ίδιο επίπεδο τροχιάς καθώς και στους γειτονικούς δορυφόρους στα παρακείμενα επίπεδα ομόκεντρης τροχιάς. Η ύπαρξη διαδορυφορικού δικτύου παρέχει πρόσβαση στο σύστημα Iridium ανεξάρτητα από τη θέση της πύλης δρομολογώντας μια πλήρη κλήση από δορυφόρο σε δορυφόρο μέχρι να συνδεθεί με την πύλη που είναι η πλέον κατάλληλη για τον προορισμό της συγκεκριμένης κλήσης. Από την άποψη αυτή, το σύστημα επιτρέπει στους χρήστες σε οποιαδήποτε χώρα που έχει εγκρίνει την υπηρεσία Iridium να λαμβάνουν μια κλήση που προέρχεται από οποιαδήποτε πύλη.
(11) Το SCS περιλαμβάνει μια κύρια εγκατάσταση ελέγχου (7) (εγκατεστημένη στις ΗΠΑ) μια βοηθητική εγκατάσταση ελέγχου (που θα εγκατασταθεί στην Ιταλία) και δύο σταθμούς ιχνηλάτησης, τηλεμετρίας και ελέγχου (TT& C - tracking, telemetry and control) (8) εγκατεστημένους στον Καναδά και τη Χαβάη.
(12) Οι πύλες είναι μεταγωγείς που επικοινωνούν με τις συσκευές των συνδρομητών και άλλους δορυφόρους μέσω του SCS και του αστερισμού των δορυφόρων. Οι εν λόγω πύλες θα χρησιμεύσουν ως διεπαφή μεταξύ των δορυφόρων και των δημόσιων τηλεφωνικών δικτύων μεταγωγής (PSTN - public switched telephone metworks). Οι 13 πύλες που θα τεθούν σε λειτουργία, θα ανήκουν όπως προαναφέρθηκε στους επενδυτές.
Συγκεκριμένα, κάθε πύλη θα διευκολύνει την τιμολόγηση των συνδρομητών, θα επεξεργάζεται κλήσεις, θα παρακολουθεί τη θέση κάθε χρήστη και θα επικοινωνεί με το PSTN με το οποίο θα είναι διασυνδεδεμένη (σε περίπτωση κλήσεων για σταθερούς χρήστες).
(13) Τέλος, οι συσκευές χειρός θα παράγονται από μεγάλους κατασκευαστές εξοπλισμού. Η Motorola συμφώνησε να χορηγήσει σε άλλους προμηθευτές το δικαίωμα να χρησιμοποιούν τις ιδιοκτησιακές της πληροφορίες για την κατασκευή και την πώληση συνδρομητικού εξοπλισμού συμβατού με το Iridium, θέτοντας λογικούς και αμοιβαία αποδεκτούς όρους και προϋποθέσεις. Οι περισσότερες συσκευές χειρός θα έχουν τη δυνατότητα διπλού τρόπου λειτουργίας τόσο με το δορυφορικό σύστημα όσο και με τα επίγεια κυψελοειδή συστήματα (συμπεριλαμβανομένων των συστημάτων GSM), ώστε να μπορούν να επιλέξουν, είτε αυτόματα είτε με έλεγχο του χρήστη, μεταξύ του δορυφορικού ή επίγειου τρόπου λειτουργίας.
2. Διανομή των υπηρεσιών
(14) Η διανομή των υπηρεσιών Iridium θα περιλαμβάνει διάφορους από τους συμμετέχοντες στις κοινοποιηθείσες συμφωνίες:
- η Iridium θα έχει την ευθύνη των κεντρικών λειτουργιών, όπως το διαστημικό τμήμα και ορισμένα συστήματα επιχειρηματικής στήριξης, συμπεριλαμβανομένου του γραφείου συμψηφισμού,
- οι επιχειρήσεις εκμετάλλευσης πύλης θα είναι υπεύθυνες για τη πύλη και
- οι φορείς παροχής υπηρεσιών θα παρέχουν υπηρεσίες στους πελάτες και θα πωλούν ή/και θα ενοικιάζουν συνδρομητικό εξοπλισμό.
α) Επιχειρήσεις εκμετάλλευσης πύλης
(15) Σύμφωνα με τις συμφωνίες αγοράς μετοχών, κάθε επιχείρηση εκμετάλλευσης πύλης που επενδύει στην Iridium θα έχει αποκλειστικά δικαιώματα όσον αφορά την παροχή υπηρεσιών Iridium εντός της γεωγραφικής επικράτειας που προβλέπεται στη σύμβαση. Η Iridium δεν θα επιτρέπει σε άλλα άτομα να παρέχουν υπηρεσίες πύλης ή να κατασκευάζουν πύλες στην επικράτεια του επενδυτή.
(16) Επιπλέον, οι επιχειρήσεις εκμετάλλευσης πύλης θα έχουν το αποκλειστικό δικαίωμα να παρέχουν υπηρεσίες ή/και να ορίζουν άλλους για το σκοπό αυτό, εντός της καθορισθείσας επικράτειας πύλης.
(17) Τέλος, βάσει κάθε συμφωνίας έγκρισης πύλης, η Iridium θα παρέχει στις επιχειρήσεις εκμετάλλευσης πύλης και στους καθορισμένους από αυτές φορείς παροχής υπηρεσιών, συνεχή πρόσβαση στο διαστημικό σύστημα Iridium. Το εν λόγω δικαίωμα χορηγείται υπό τον όρο της διαρκούς τήρησης των ισχυουσών υποχρεωτικών διατάξεων των πρακτικών του συστήματος Iridium (9).
(18) Σε αντάλλαγμα, οι επιχειρήσεις εκμετάλλευσης πύλης είναι υπεύθυνες για:
- την υποβολή αίτησης, την έκδοση και τη διατήρηση όλων των κυβερνητικών εγκρίσεων και τη χορήγηση συχνότητας που απαιτούνται για την κατασκευή και την εκμετάλλευση της πύλης και για την παροχή υπηρεσιών στις χώρες που περιλαμβάνονται στην επικράτεια υπηρεσιών πύλης,
- την κατασκευή, εκμετάλλευση και συντήρηση της πύλης,
- τη δημιουργία και συντήρηση της κατάλληλης διασύνδεσης και πρόσβασης μέσω και με κάθε ΔΤΔΜ που λειτουργεί στο πλαίσιο της επικράτειας υπηρεσιών πύλης, και
- την παροχή υπηρεσιών πύλης στους καθορισμένους φορείς παροχής υπηρεσιών σε καθεμία από τις χώρες που περιλαμβάνονται στην επικράτεια παροχής υπηρεσιών.
β) Φορείς παροχής υπηρεσιών
(19) Οι φορείς παροχής υπηρεσιών θα είνα υπεύθυνοι για την εμπορία και τη λιανική πώληση των υπηρεσιών και των τερματικών και θα έχουν πρωτεύουσα επαφή με τους τελικούς χρήστες. Επίσης, θα είναι υπεύθυνοι για όλα τα θέματα της διατήρησης λογαριασμού και εξυπηρέτησης πελατών, συμπεριλαμβανομένης της πίστωσης πελατών, της τιμολόγησης, της λογιστικής και του κινδύνου πίστωσης πελατών. Επιπλέον, πρέπει να στηρίζουν τις προσπάθειες των επιχειρήσεων εκμετάλλευσης πύλης όσον αφορά την έκδοση κανονιστικής έγκρισης και τη χορήγηση συχνότητας εντός της επικράτειάς τους.
(20) Ο ορισμός ενός φορέα παροχής υπηρεσιών που θα έχει καταρχήν αποκλειστικό χαρακτήρα ώστε να εξασφαλίζεται η πρόσβαση στο μεγαλύτερο δυνατό αριθμό πελατών, η ύπαρξη του κατάλληλου συνδρομητικού εξοπλισμού και η παροχή των ενδεδειγμένων υπηρεσιών προς τον πελάτη στο πλαίσιο της επικράτειας υπηρεσιών πύλης. Αυτό θα συμβεί στις ασύρματες αγορές οι οποίες θα είναι ανοικτές στον ανταγωνισμό. Ωστόσο, σε άλλες αγορές θα υπάρχει η δυνατότητα σύναψης αποκλειστικών συμφωνιών με τους φορείς παροχής. Αναμένεται ότι οι περισσότεροι από αυτούς θα παρέχουν επίσης τοπικές κυψελοειδείς υπηρεσίες. Από την άποψη αυτή, οι υπηρεσίες S-PCS θα προσφέρονται γενικά μέσω ασύρματων επίγειων δικτύων ως πρόσθετη υπηρεσία για την επέκταση της κάλυψης σε περιοχές εκτός της επίγειας κάλυψης ή όταν δεν είναι δυνατή η επίγεια περιαγωγή.
Εξετάζεται το ενδεχόμενο, κάθε μεμονωμένη εταιρεία να μπορεί να παρέχει επίσης υπηρεσίες για περισσότερους επενδυτές που είναι υπεύθυνοι για την εκμετάλλευση πύλης. Επιπλέον, οι εν λόγω φορείς μπορούν να παρέχουν υπηρεσίες σε περισσότερες της μιας χώρες στο πλαίσιο μιας επικράτειας υπηρεσιών πύλης.
(21) Οι φορείς παροχής υπηρεσιών θα καθορίζονται από τις επιχειρήσεις εκμετάλλευσης πύλης ακολουθώντας τις κατευθυντήριες γραμμές της Iridium. Σύμφωνα με την ανακοίνωση, στο πλαίσιο του αρχικού ελέγχου για τον καθορισμό ενός φορέα παροχής υπηρεσιών θα ελέγχεται η χρηματοοικονομική κατάσταση, η φήμη, η φροντίδα για τον πελάτη και οι πόροι. Τα κύρια κριτήρια επιλογής θα είναι η ύπαρξη σημαντικής βάσης συνδρομητών όσον αφορά την χρήση των ασύρματων κινητών και ο βαθμός απόδοσης του υποψήφιου φορέα παροχής υπηρεσιών στον τομέα της μέριμνας για τον πελάτη και των υπηρεσιών τιμολόγησης που είναι πρωταρχικής σημασίας για την ενδεδειγμένη παροχή υπηρεσιών.
γ) Τιμολόγηση
(22) Η τιμή για τους συνδρομητές θα αποτελεί σύνθεση τεσσάρων επιβαρύνσεων:
1. ποσό καταβαλλόμενο από την επιχείρηση λειτουργίας πύλης στην Iridium για χρήση του διαστημικού τμήματος που θα καθορισθεί από το ΔΣ της Iridium 7
2. ποσό καταβαλλόμενο προς την επιχείρηση εκμετάλλευσης πύλης για τη χρήση της ζεύξης πύλης σε τιμή που θα καθορισθεί από την ίδια την επιχείρηση εκμετάλλευσης λειτουργίας πύλης, η οποία θα πρέπει να τηρεί τις κατευθυντήριες γραμμές και τις συστάσεις της Iridium στο βαθμό που επιτρέπεται από την ισχύουσα νομοθεσία 7
3. ποσό καταβαλλόμενο προς το φορέα παροχής υπηρεσιών 7
4. το ενδεχόμενο κόστος της τοπικής σύνδεσης μέσω του ΔΤΔΜ για την προέλευση ή περάτωση κλήσεων.
(23) Οι φορείς παροχής υπηρεσιών θα αποτελούν το σημείο συγκέντρωσης των ποσών που καταβάλλουν οι συνδρομητές. Η διανομή των εσόδων θα πραγματοποιείται από το γραφείο συμψηφισμού για το οποίο υπεύθυνη θα είναι η Iridium.
Το ταμείο συμψηφισμού θα λειτουργεί ως το σημείο συγκέντρωσης λεπτομερών στοιχείων όσον αφορά τις κλήσεις και θα υπολογίζει το καθαρό ποσό πληρωμής μεταξύ της Iridium και όλων των πυλών.
(24) Οι τελικοί πελάτες για τις φωνητικές υπηρεσίες αναμένεται να καταβάλλουν, κατά μέσο όρο σε παγκόσμιο επίπεδο, μηνιαίο τέλος ύψους 50 δολαρίων περίπου και τιμολογίου ανά λεπτό φωνητικής κίνησης ύψους περίπου τριών δολαρίων ΗΠΑ (10), συν τις ενδεχόμενες επιβαρύνσεις για την τοπική σύνδεση μέσω του ΔΤΔΜ.
Δ. Σχετική αγορά
1. Αγορά προϊόντος
(25) Ο όρος S-PCS ορίζει ένα δίκτυο που χρησιμοποιείται για την παροχή δορυφορικών υπηρεσιών προσωπικών επικοινωνιών, συνήθως σε παγκόσμια βάση. Ένα σύστημα S-PCS περιλαμβάνει δορυφόρους χαμηλής (LEO) μεσαίας (MEO medium earth orbit) ή γαιοστατικής (GEO geostationary earth orbit) τροχιάς (11), τους επίγειους σταθμούς ελέγχου τους και σειρά επίγειων σταθμών πύλης μέσω των οποίων παρέχεται πρόσβαση σε επίγεια σταθερά ή κινητά δίκτυα. Μία τέτοια διαρθρωση θα επιτρέψει την πλήρη κινητικότητα και αναγνώριση της ταυτότητας του χρήστη σε οποιοδήποτε σημείο του κόσμου με ένα αριθμό, χρησιμοποιώντας «νοήμονα» χαρακτηριστικά, ανάλογα με αυτά των ψηφιακών επίγειων κυψελοειδών συστημάτων (όπως το GSM), που θα είναι εγκατεστημένο είτε στους επίγειους σταθμούς είτε, όπως στην προκειμένη περίπτωση, στους ίδιους τους δορυφόρους.
(26) Αναμένεται ότι η κύρια εφαρμογή των εν λόγω δικτύων θα γίνεται στις φωνητικές υπηρεσίες, ενώ άλλα σημαντικά τμήματα θα περιλαμβάνουν τους επονομαζόμενους κινητούς ψηφιακούς βοηθούς (mobiele personal disital assistant), τη μετάδοση δεδομένων και την τηλεειδοποίηση.
(27) Τα συστήματα LEO και MEO (που θα χρησιμοποιηθούν από τα περισσότερα συστήματα S-PCS) δεν μπορούν να υποκαταστήσουν σε μεγάλο βαθμό τα υπάρχοντα ή προβλεπόμενα συστήματα GEO. Οι γαιοστατικοί δορυφόροι είναι πολυπλοκότεροι και ακριβότεροι από τους άλλους δορυφόρους. Απαιτούν μεγαλύτερη συνεργασία από τον τελικό χρήστη για να αποκατασταθεί η απρόσκοπτη και καθαρή οπτική σύνδεση με ένα από τους δορυφόρους. Επιπλέον, οι απώλειες ισχύος σε τόσο μεγάλες αποστάσεις από τη γη καθιστούν προς το παρόν αδύνατη τη διευκόλυνση των φορητών συσκευών χειρός (12). Οι μεγάλες αποστάσεις από τη γη επίσης προκαλούν ηχώ και καθυστερήσεις (περίπου 0,5 δευτερόλεπτο, καθυστέρηση που είναι σημαντική σε σύγκριση με τα 20-151 χιλιοστά του δευτερολέπτου ενός συστήματος LEO όπως το Iridium) που υποβαθμίζουν σοβαρά και διαταράσσουν τις κανονικές φωνητικές επικοινωνίες. Επιπλέον, οι συνδρομητές GEO που βρίσκονται σε μεγάλα γεωγραφικά πλάτη (δηλαδή κοντά στους πόλους) υφίστανται τις συνέπειες ενός φαινομένου σκιάς το οποίο δυσχεραίνει την επιτυχή αποκατάσταση επικοινωνίας.
(28) Τα συστήματα S-PCS αναμένεται να λειτουργήσουν ως συμπλήρωμα της ασύρματης επίγειας κινητής τεχνολογίας τόσο του GSM όσο και της ψηφιακής ασύρματης τηλεφωνίας (DECT) εντός σταθερής ακτίνας. Αυτό θα συμβεί ιδίως σε περιοχές που το κυψελοειδές δίκτυο απέτυχε να διεισδύσει (για παράδειγμα αγροτικές περιοχές του αναπτυσσόμενου κόσμου και αστικές και αγροτικές περιοχές των χωρών χαμηλότερου εισοδήματος) ή σε περιοχές στις οποίες δεν διατίθεται επίγεια περιαγωγή λόγω ασύμβατων τεχνολογιών. Από την άποψη αυτή, τα S-PCS θα προσφέρονται από τους φορείς εκμετάλλευσης του δικτύου GSM ως πρόσθετο χαρακτηριστικό έναντι κάποιας επιβάρυνσης.
Ωστόσο, τα S-PCS δεν πρόκειται να ανταγωνισθούν τα επίγεια κυψελοειδή συστήματα ούτε τα συστήματα τηλεειδοποίησης στις αστικές ή άλλες πυκνοκατοικημένες περιοχές, δεδομένου ότι τόσο τα κυψελοειδή συστήματα όσο και τα συστήματα τηλεειδοποίησης πλεονεκτούν από άποψη κόστους, ποιότητας φωνής και ισχύος σήματος. Η απόδοση ενός συστήματος S-PCS θα υποβαθμισθεί στις αστικές περιοχές λόγω της ύπαρξης μεγάλου αριθμού εμποδίων σε μικρή επιφάνεια (για παράδειγμα κτίρια). Η εν λόγω υποβάθμιση θα είναι εντονότερη στα μετακινούμενα οχήματα χωρίς εξωτερικές κεραίες και, κυρίως, στο εσωτερικό των κτιρίων.
(29) Επιπλέον, αναμένεται ότι τα συστήματα S-PCS θα αποτελέσουν συμπλήρωμα και ενδεχομένως υποκατάστατο του δημόσιου σταθερού τηλεφωνικού δικτύου μεταγωγής, επεκτείνοντας τη δυνατότητα παροχής υπηρεσιών σε απομακρυσμένες περιοχές με χαμηλή πληθυσμιακή πυκνότητα ή/και σε περιοχές που η επίγεια υποδομή είναι ιδιαίτερα φτωχή.
(30) Οι σημαντικότεροι χρήστες του S-PCS θα είναι οι διεθνείς επιχειρηματίες οι οποίοι θα μπορούν να χρησιμοποιούν τα διπλά τερματικά (13) τους στο επίγειο τρόπο λειτουργίας εντός δεδομένου δικτύου και να μεταπηδούν στο δορυφορικό τρόπο λειτουργίας σε περιοχές εκτός της επίγειας κάλυψης ή με ασύμβατα δίκτυα. Άλλες σημαντικές κατηγορίες χρηστών θα είναι οι αγροτικές κοινότητες, οι κρατικές επικοινωνίες και οι χρήστες στον αεροναυτικό τομέα.
2. Γεωγραφική αγορά
(31) Όταν καταστεί πλήρως επιχειρησιακό, το σύστημα Iridium θα έχει τη δυνατότητα, από τεχνική άποψη, να παράσχει παγκόσμια κάλυψη. Ωστόσο, είναι δύσκολο να υπολογισθούν ακριβώς οι διαστάσεις της γεωγραφικής αγοράς. Επιπλέον, τα συμπεράσματα της Επιτροπής στην προκειμένη περίπτωση δεν θα επηρεαστούν από το εάν η αγορά είναι τελικά παγκόσμια ή όχι. Για το λόγο αυτό, το θέμα των ακριβών διαστάσεων της γεωγραφικής αγοράς μπορεί να παραμείνει ανοικτό.
3. Ανταγωνισμός στη μελλοντική αγορά S-PCS
(32) Τα συστήματα S-PCS αντιπροσωπεύουν μια αγορά η οποία αναμένεται να αποφέρει έσοδα της τάξης των δέκα έως είκοσι δισεκατομμυρίων Ecu κατά τη διάρκεια της επόμενης δεκαετίας. Ο ανταγωνισμός αναμένεται να είναι ιδιαίτερα έντονος και να προέλθει όχι μόνο από τα άλλα συστήματα S-PCS αλλά και από τα επίγεια δίκτυα.
(33) Είναι γνωστό ότι διάφορα εναλλακτικά σχέδια καταβάλλουν προσπάθειες για να προσφέρουν υπηρεσίες τηλεπικοινωνιών χειρός μέσω δορυφόρων, ορισμένοι από τους οποίους (οι επονομαζόμενοι «μικροί LEOs») έχουν πιο περιορισμένο προϊόν ή/και γεωγραφική κάλυψη, άλλοι (οι επονομαζόμενοι «μεγάλοι LEO») στοχεύουν στην ίδια σχετική αγορά όπως και το Iridium. Τα περισσότερα σχεδιαζόμενα συστήματα S-PCS είναι πρωτοβουλίες των ΗΠΑ. Ωστόσο, η ευρωπαϊκή βιομηχανία συμμετέχει ήδη σημαντικά στα προαναγγελθέντα S-PCS. Οι σημαντικότεροι ανταγωνιστές του Iridium θα είναι:
- Inmarsat-P/ICO (14)
(34) Το ICO είναι ένα σύστημα S-PCS που χρηματοδοτείται από την Inmarsat και σημαντικό αριθμό των εταίρων της. Σε αντίθεση με το Iridium το εν λόγω σύστημα θα χρησιμοποιεί δέκα δορυφόρους σε ICO (intermediate circular orbit - μεσαία κυκλική τροχιά, τροχιά η οποία συγκαταλέγεται μεταξύ των τροχιών ΜΕΟ) για να παρέχει παγκόσμιες κινητές και άλλες βοηθητικές υπηρεσίες τηλεπικοινωνιών. Το σύστημα αναμένεται να τεθεί σε λειτουργία μέχρι το τέλος του 2000. Το κόστος του συστήματος είναι σχεδόν τρία δισεκατομμύρια δολάρια.
- Globalstar
(35) Η Globalstar προτίθεται να δημιουργήσει ένα σύστημα S-PCS χρησιμοποιώντας 48 δορυφόρους LEO. Επικεφαλής της κοινοπραξίας Globalstar είναι η Loral Corporation, σημαντικότερη εταιρεία των ΗΠΑ στον τομέα των ηλεκτρονικών άμυνας και του διαστήματος, η οποία αποτελεί και τον χρηματοδότη της. Μεταξύ των εταίρων/συμβαλλόμενων περιλαμβάνονται οι ευρωπαϊκές αεροδιαστημικές εταιρείες Alcatel (Γαλλία), Aerospatiale (F), Alenia (Ι), Deutsche Aerospace (D) και η TESAM, επιχείρηση που δημιουργήθηκε από τις εταιρείες Alcatel and France Tιlιcom. Το συνολικό κόστος του συστήματος υπολογίζεται σε δύο δισεκατομμύρια δολάρια.
Η Globalstar αναμένεται να αρχίσει την εκτόξευση δορυφόρων το δεύτερο εξάμηνο του 1997 και τις αρχικές εμπορικές πράξεις μέσω αστερισμού 24 δορυφόρων το 1998. Η πλήρης παγκόσμια κάλυψη, μέσω αστερισμού 48 δορυφόρων, αναμένεται να ολοκληρωθεί το πρώτο εξάμηνο του 1999.
- Odyssey
(36) Το σύστημα Odysey S-PCS υποστηρίζεται από την αεροναυτική εταιρεία των ΗΠΑ TRW και τον καναδικό οργανισμό τηλεπικοινωνιών Teleglobe Inc. Το Odyssey θα αποτελείται από δώδεκα δορυφόρους ΜΕΟ και αναμένεται να τεθεί σε λειτουργία μέχρι το 1999.
Ε. Οι κοινοποιηθείσες συμφωνίες
(37) Οι κοινοποιηθείσες συμφωνίες είναι οι ακόλουθες:
- η «σύμβαση ανάπτυξης επίγειου δικτύου» μεταξύ Iridium και Motorola,
- οι «συμφωνίες αγοράς μετοχών», συμνπεριλαμβανομένων αυτών που έχουν υπογραφεί με τη STET και τη Vebacom,
- η «σύμβαση διαστημικού συστήματος» μεταξύ Iridium και Motorola,
- η «σύμβαση λειτουργίας και συντήρησης του συστήματος επικοινωνιών Iridium» μεταξύ της Iridium και της Motorola
και
- οι «συμφωνίες έγκρισης πύλης» που έχουν υπογραφεί μεταξύ της Iridium αφενός και της STET και της Vebacom αφετέρου.
(38) Στη συνέχεια, οι συμβαλλόμενοι υπέβαλαν ένα (μη δεσμευτικό) υπόδειγμα μνημονίου συμφωνίας που θα μπορούν να χρησιμοποιούν οι επιχειρήσεις εκμετάλλευσης πύλης για τον καθορισμό των φορέων παροχής υπηρεσιών, καθώς και τον οδηγό «προς τις επιχειρήσεις εκμετάλλευσης πύλης Iridium για τον καθορισμό των φορέων παροχής υπηρεσιών».
ΣΤ. Παρατηρήσεις τρίτων μερών
(39) Μετά τη δημοσίευση ανακοίνωσης σύμφωνα με το άρθρο 19 παράγραφος 3 του κανονισμού αριθ. 17 και το άρθρο 3 του πρωτοκόλλου 21 της συμφωνίας ΕΟΧ, η Επιτροπή έλαβε τις παρατηρήσεις τριών λοιπών ενδιαφερομένων. Οι εν λόγω παρατηρήσεις εξετάστηκαν διεξοδικά από την Επιτροπή, αλλά αποδείχθηκε ότι δεν συνέτρεχε λόγος για να τροποποιήσει η Επιτροπή την αρχική ευνοϊκή της θέση.
ΙΙ. ΝΟΜΙΚΗ ΕΚΤΙΜΗΣΗ
Α. Εφαρμογή του άρθρου 85 παράγραφος 1 της συνθήκης ΕΚ και του άρθρου 53 παράγραφος 1 της συμφωνίας ΕΟΧ όσον αφορά τη δημιουργία της Iridium
(40) Βάσει της επιχειρηματολογίας που αναπτύσσεται στη συνέχεια, οι εταίροι της Iridium δεν πρέπει να θεωρηθούν ως πραγματικοί ή δυνητικοί ανταγωνιστές στην αγορά S-PCS:
- Το S-PCS δεν έχει ακόμη δοκιμαστεί στην πράξη. Από τη φύση του, το δίκτυο S-PCS είναι ένα περίπλοκο πρόγραμμα η εφαρμογή του οποίου συνεπάγεται σημαντικούς κινδύνους 7 επιπλέον, για να αποδειχθεί η χρησιμότητά του πρέπει πρώτα να αναπτυχθεί σε επιχειρησιακό σχηματισμό και να δεχθεί σημαντικό όγκο κλήσεων, πράγμα το οποίο δεν θα συμβεί πριν τις αρχές του επόμενου αιώνα.
- Κανένας επενδυτής της Iridium δεν θα ήταν σε θέση, υπό κανονικές συνθήκες, να πραγματοποιήσει την απαραίτητη χρηματοοικονομική επένδυση για τη δημιουργία και τη λειτουργία ενός παγκόσμιου συστήματος S-PCS. Όπως προαναφέρθηκε, η επένδυση που απαιτείται για τη δημιουργία του συστήματος Iridium πλησιάζει τα πέντε δισεκατομμύρια δολάρια Ηνωμένων Πολιτειών. Επιπλέον, το ποσό αυτό είναι ανάλογο με αυτό των παγκόσμιων συστημάτων S-PCS που ανταγωνίζονται το Iridium.
- Επιπλέον, κανείς επενδυτής στην Iridium δεν είναι σε θέση να επωμισθεί τον υψηλό κίνδυνο τεχνικής αποτυχίας που είναι εγγενής στις διαστημικές πράξεις. Οι αποτυχημένες εκτοξεύσεις (15), οι δορυφόροι οι οποίοι δεν κατορθώνουν να φθάσουν στην τελική τους θέση από την τροχιά διάβασης, οι δορυφόροι οι οποίοι δεν λειτουργούν σωστά ή τίθενται εκτός ελέγχου αφού λάβουν την τελική τους θέση εξακολουθούν να αποτελούν συχνά φαινόμενα στις διαστημικές πράξεις, που συνήθως συνεπάγονται την καθολική απώλεια του δορυφόρου (υπάρχει ήδη η δυνατότητα ανάκτησης ή επισκευής δορυφόρου σε τροχιά, αλλά το σχετικό κόστος είναι απαγορευτικό).
Στον κίνδυνο αυτό πρέπει να προστεθεί η πιθανότητα εμπορικής αποτυχίας που συνδέεται αναπόσπαστα με το γεγονός ότι τα συστήματα S-PCS αποτελούν εντελώς καινοφανή και επαναστατική ιδέα και, στο αναπτυγμένο τμήμα του κόσμου, αναμένεται να αντιμετωπίσουν σκληρό ανταγωνισμό από τις κυψελοειδείς επίγειες κινητές υπηρεσίες καθώς και από τα άλλα συστήματα S-PCS.
- Επιπλέον, δεδομένης της παγκόσμιας εμβέλειας του συστήματος, κανείς από τους επενδυτές στην Iridium δεν διαθέτει τις απαραίτητες εγκρίσεις και άδειες για την παροχή διεθνών τηλεπικοινωνιακών υπηρεσιών σε παγκόσμια βάση μέσω δορυφόρου. Για τη δημιουργία και τη λειτουργία συστήματος S-PCS, όπως το Iridium, απαιτούνται οι ακόλουθες ρυθμιστικές εγκρίσεις:
α) η διεθνής χορήγηση από μια παγκόσμια συνδιάσκεψη τηλεπικοινωνιών (WRC) της διεθνούς ένωσης τηλεπικοινωνιών (ΙΤU) του φάσματος που απαιτείται για τις ζεύξεις των χρηστών του συστήματος, των πυλών και τις διαδορυφορικές ζεύξεις. Οι WRC-1992 και 1995 ασχολήθηκαν με τα θέματα χορήγησης φάσματος 7
β) άδεια από την αρμόδια ρυθμιστική αρχή για την κατασκευή, εκτόξευση και λειτουργία του αστερισμού δορυφόρων (όσον αφορά την Iridium, η ομοσπονδιακή επιτροπή επικοινωνιών των ΗΠΑ χορήγησε τις απαραίτητες άδειες τον Ιανουάριο του 1995. Άδειες έχουν επίσης χορηγηθεί για τέσσερα άλλα συστήματα S-PCS με βάση τις ΗΠΑ, συμπεριλαμβανομένων των Globalstar και Odyssey) 7
γ) σε κάθε χώρα στην οποία θα εγκατασταθεί μια πύλη ή ένα τερματικό ελέγχου του συστήματος, άδεια για την κατασκευή και τη λειτουργία των εν λόγω εγκαταστάσεων 7
δ) σε κάθε χώρα στην οποία θα λειτουργήσει συνδρομητικός εξοπλισμός, χρειάζεται άδεια για τη λειτουργία του εν λόγω εξοπλισμού με το σύστημα, συμπεριλαμβανομένου του απαραίτητου φάσματος ζεύξης χρήστη (16) 7
ε) διεθνής συντονισμός του συστήματος με άλλους οργανισμούς που χρησιμοποιούν ή προτίθενται να χρησιμοποιήσουν, το φάσμα που απαιτείται για το σύστημα προκειμένου να αποφευχθούν επιζήμιες παρεμβολές
και
στ) διαβούλευση με την Intelsat και την Immarsat προκειμένου να εξασφαλιστεί η τεχνική συμβατότητα και οι εν λόγω εταιρείες να μην υποστούν σημαντικές οικονομικές ζημίες.
- Τέλος, η ποικιλία των τεχνολογιών που απαιτούνται για ένα σύστημα S-PCS υπερβαίνει τις μεμονωμένες δυνατότητες των επενδυτών στην Iridium. Μολονότι η Motorola έχει το δικαίωμα χρήσης πολλών από τις τεχνολογίες που απαιτούνται για το σύστημα Iridium, ορισμένοι από τους επενδυτές είναι πρωταρχικής σημασίας για την ανάπτυξη σημαντικών στοιχείων του συστήματος τα οποία υπερβαίνουν τις δυνατότητες της Motorola. Αυτό συμβαίνει στην περίπτωση της Lockheed Martin για τους ίδιους τους δορυφόρους, της Raytheon για τις κεραίες, της China Great Wall και της Khrunichev για τους εκτοξευτές, κ.λπ.
(41) Συμπερασματικά, λαμβάνοντας υπόψη τα προαναφερθέντα, η δημιουργία του Iridium σημαίνει την είσοδο βιώσιμου ανταγωνιστή σε έναν εντελώς νέο τομέα κινητών τηλεπικοινωνιών, και για το λόγο αυτό δεν εμπίπτει στο πεδίο εφαρμογής ούτε του άρθρου 85 παράγραφος 1 της συνθήκης ΕΚ ούτε και του άρθρου 53 παράγραφος 1, της συμφωνίας ΕΟΧ.
Β. Εφαρμογή του άρθρου 85 παράγραφος 1 της συνθήκης ΕΚ και του άρθρου 53 παράγραφος 1 της συμφωνίας ΕΟΧ στην πολιτική τιμολόγησης της Iridium και στη διανομή των υπηρεσιών Iridium: δευτερεύοντες περιορισμοί
(42) Σύμφωνα με την παράγραφο 3.1 κάθε συμφωνίας έγκρισης πύλης, το διοικητικό συμβούλιο της Iridium θα καθορίζει την επιβάρυνση για την πρόσβαση στο διαστημικό τμήμα (που ανήκει στην Iridium). Επιπλέον, το ΔΣ μπορεί να προτείνει πολιτική τιμολόγησης με τη μορφή κατευθυντήριων γραμμών. Βάσει των κατευθυντήριων γραμμών οι οποίες λαμβάνουν υπόψη την επιβάρυνση της Iridium για την πρόσβαση στο διαστημικό τμήμα, οι επιχειρήσεις εκμετάλλευσης πύλης είναι ελεύθερες να καθορίζουν τις τιμές τους εντός συγκεκριμένων ορίων. Οι κατευθυντήριες γραμμές ορίζουν επίσης κανόνες για την κατανομή των επιβαρύνσεων μεταξύ των πυλών σε κλήσεις που χρησιμοποιούν πολλαπλές πύλες, για τις νομισματικές απαιτήσεις και τις συναλλαγματικές ισοτιμίες. Κάθε επιχείρηση εκμετάλλευσης πύλης πρέπει να συμμορφώνεται προς τις εν λόγω κατευθυντήριες γραμμές στο βαθμό που το επιτρέπουν οι ισχύουσες νομοθετικές και κανονιστικές ρυθμίσεις.
Οι κατευθυντήριες γραμμές έχουν ως στόχο να διατηρήσουν τη συνοχή και την ακεραιότητα των παγκόσμιων υπηρεσιών που θα παρέχει το Iridium. Η εν λόγω συνοχή είναι ιδιαίτερα σημαντική για τους ενδεχόμενους χρήστες του συστήματος. Οι χρήστες, μονονότι θα μετακινούνται συνέχεια σε διαφορετικές περιοχές του κόσμου, θα επιθυμούν να λαμβάνουν ένα λογαριασμό σε ένα νόμισμα. Από την άποψη αυτή, όπως αναγνωρίζεται στην απόφαση IPSP (17), η αρχή των ενιαίων τιμών και άλλων όρων στις διαφορετικές επικράτειες, σε συνδυασμό με την εφαρμογή των πρακτικών εμπορίας κατά τρόπο αποκεντρωμένο, θεωρείται η ενδεδειγμένη για να καλυφθούν οι ανάγκες των καταναλωτών.
(43) Η διανομή των υπηρεσιών Iridium θα οργανωθεί αφενός περί τις επιχειρήσεις εκμετάλλευσης πύλης - στους στρατηγικούς επενδυτές στην Iridium - που έχουν αποκλειστικά δικαιώματα στις αντίστοιχες επικράτειές τους και, αφετέρου, περί τους φορείς παροχής υπηρεσιών που καθορίζονται από τις επιχειρήσεις εκμετάλλευσης πύλης, κατά κανόνα σε μη αποκλειστική βάση. Η Iridium ως «παραγωγός» των υπηρεσιών θα διατηρήσει ορισμένες κεντρικές λειτουργίες προκειμένου να εξασφαλίσει τη συνοχή του συστήματος.
(44) Σύμφωνα με την παράγραφο 3 κάθε συμφωνίας αγοράς μετοχών, οι επενδυτές στο σύστημα Iridium (δηλαδή οι επιχειρήσεις εκμετάλλευσης πύλης) θα έχουν τα αποκλειστικά δικαιώματα για την επικράτειά τους. Τα αποκλειστικά δικαιώματα σημαίνουν βασικά ότι καμία άλλη εταιρεία δεν θα αποκτά από την Iridium το δικαίωμα i) να κατασκευάζει και να λειτουργεί πύλη στο πλαίσιο της εν λόγω επικράτειας και ii) να παρέχει τις υπηρεσίες Iridium στην εν λόγω επικράτεια. Σε αντάλλαγμα, οι επιχειρήσεις εκμετάλλευσης πύλης πρέπει να κατασκευάσουν, να συντηρούν και να λειτουργούν την πύλη και να εκτελούν διάφορα άλλα καθήκοντα, όπως την έκδοση των απαραίτητων ρυθμιστικών εγκρίσεων για το σύστημα Iridium στις χώρες που συμπεριλαμβάνονται στις οικείες επικράτειές τους, πράγμα που μπορεί να προϋποθέτει δαπανηρές και χρονοβόρες διαδικασίες. Από την άποψη αυτή, και λαμβάνοντας υπόψη τους ιδιαίτερα υψηλούς κινδύνους που συνεπάγεται στο σύστημα Iridium καθώς και την ανάγκη να εξασφαλιστούν οι επιχειρήσεις εκμετάλλευσης πύλης για να καλυφθεί το σύνολο του πλανήτη, η εν λόγω αποκλειστικότητα μπορεί να θεωρηθεί ως κίνητρο για τους επενδυτές προκειμένου να αναλάβουν τους κινδύνους αυτούς.
(45) Επιπλέον, οι ενδεχόμενες περιοριστικές συνέπειες της αποκλειστικότητας μειώνονται για τους ακόλουθους λόγους:
1. τόσο οι επιχειρήσεις εκμετάλλευσης πύλης όσο και οι φορείς παροχής υπηρεσιών θα συνεχίσουν να αντιμετωπίζουν τον ανταγωνισμό άλλων συστημάτων. Όσον αφορά τους φορείς παροχής υπηρεσιών αναμένεται ότι ορισμένοι εξ αυτών (συνήθως αυτοί των επείγειων κυψελοειδών συστημάτων) θα παρέχουν υπηρεσίες για όσο το δυνατό περισσότερα συστήματα S-PCS προκειμένου να καταστήσουν ελκυστικότερες για τους πελάτες τις κυψελοειδείς υπηρεσίες που οι ίδιοι προσφέρουν (τα συστήματα S-PCS θα αποτελούν υπηρεσία με πρόθετη επιβάρυνση συμπληρωματική των κυψελοειδών επίγειων).
Από την άποψη αυτή, όσον αφορά την STET, η οποία αποτελεί τον μόνο εταίρο που εξακολουθεί να διαθέτει αποκλειστικά δικαιώματα για την παροχή τηλεπικοινωνιακών υπηρεσιών και υποδομών, οι συμβαλλόμενοι επιβεβαίωσαν ότι οι συμφωνίες Iridium δεν θα επηρεάσουν την δυνατότητα πρόσβασης οποιουδήποτε άλλου νομικού ή φυσικού προσώπου στην τηλεπικοινωνιακή υποδομή της STET εξαιρουμένων των εγκατατάσεων της STET που ανταπτύχθηκαν ειδικά για το σύστημα Iridium 7
2. οι συμφωνίες δεν απαγορεύουν στους φορείς παροχής υπηρεσιών να πωλούν τις υπηρεσίες Iridium σε πελάτες που δεν είναι εγκατεστημένοι στην ίδια περιοχή ή χώρα με αυτή του επενδυτή της επιχείρησης εκμετάλλευσης πύλης 7
3. τα «νοήμονα» στοιχεία στους δορυφόρους επιτρέπουν την επικοινωνία με κάθε χρήστη από οποιαδήποτε πύλη. Από την άποψη αυτή, προβλέπεται ότι οι συνδρομητές (πελάτες) μιας δεδομένης πύλης οι οποίοι μετακινούνται σε άλλη περιοχή θα διατηρούν την αρχική σύμβασή τους και δεν θα είναι υποχρεωμένοι να συνάψουν νέα σύμβαση με φορέα παροχής υπηρεσιών της επιχείρησης εκμετάλλευσης πύλης με αποκλειστικά δικαιώματα στη νέα χώρα προς την οποία μετακινήθηκαν 7
4. δεδομένου του παγκόσμιου χαρακτήρα των υπηρεσιών, σε μία κλήση εμπλέκονται κατά κανόνα διάφορες πύλες 7
5. ο έντονος ανταγωνισμός για τις υπηρεσίες Iridium που αναμένεται να προέλθει από άλλα συστήματα S-PCS και άλλα επίγεια κυψελοειδή συστήματα
και
6. όλο το παραγωγικό δυναμικό των δορυφόρων του συστήματος Iridium θα χρησιμοποιηθεί από την Iridium, τους επενδυτές της στις επιχειρήσεις εκμετάλλευσης πύλης και τους καθορισμένους φορείς παροχής υπηρεσιών για τις τηλεπικοινωνιακές υπηρεσίες τους. Δεν θα υπάρχει παραγωγικό δυναμικό διαθέσιμο για τρίτους.
(46) Τέλος, η αποκλειστικότητα είναι επίσης αποτέλεσμα του σχηματισμού των δορυφόρων: κάθε δορυφόρος έχει κεραίες που επιτρέπουν την ταυτόχρονη σύνδεση με τρεις μόνο πύλες (υπάρχει μια τέταρτη εφεδρική κεραία σε περίπτωση βλάβης). Το χαρακτηριστικό αυτό απαιτεί περιορισμένο αριθμό πυλών.
(47) Όσον αφορά τις κατευθυντήριες γραμμές για τον οργανισμό των φορέων παροχής υπηρεσιών, κατά την άποψη της Επιτροπής τα κριτήρια επιλογής όπως προαναφέρθηκαν είναι αντικειμενικά και ποιοτικά.
(48) Βάσει των ειδικών συνθηκών στην προκειμένη περίπτωση, μπορεί να εξαχθεί το συμπέρασμα ότι οι πολιτικές τιμολόγησης στο πλαίσιο των κατευθυντήριων γραμμών, η χορηγούμενη αποκλειστικότητα στις επιχειρήσεις εκμετάλλευσης πύλης και οι κατευθυντήριες γραμμές για την επιλογή του φορέα παροχής υπηρεσιών είναι απαραίτητες και σχετίζονται άμεσα με την επιτυχή εφαρμογή και λειτουργία του συστήματος Iridium. Για το λόγο αυτό, θα πρέπει να θεωρηθούν ως δευτερεύοντες περιορισμοί του συστήματος Iridium βάσει των κανόνων ανταγωνισμού της συνθήκης ΕΚ και της συμφωνίας ΕΟΧ.
Ωστόσο, το προαναφερθέν συμπέρασμα όσον αφορά το δευτερεύοντα χαρακτήρα των αποκλειστικών δικαιωμάτων που χορηγούνται στους επενδυτές των επιχειρήσεων εκμετάλλευσης πύλης, μπορεί να αναθεωρηθεί σε περίπτωση που οι ειδικές συνθήκες της περίπτωσης αλλάξουν κατά τρόπο ριζικό. Αυτό θα συμβεί ιδίως στη περίπτωση που η Iridium αποκτήσει δεσπόζουσα θέση όσον αφορά την παροχή των υπηρεσιών S-PCS.
(49) Οι δευτερεύοντες περιορισμοί πρέπει να εκτιμηθούν σε συνδυασμό με την ίδρυση της εταιρείας. Από την άποψη αυτή, δεδομένου ότι η Επιτροπή κατέληξε στο συμπέρασμα ότι η Iridium δεν εμπίπτει στο πεδίο εφαρμογής ούτε του άρθρου 85 παράγραφος 1 της συνθήκης ΕΟΧ ούτε και του άρθρου 53 παράγραφος 1 της συμφωνίας ΕΟΧ, το ίδιο ισχύει και για τις διατάξεις που αναφέρθηκαν λεπτομερώς ανωτέρω,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Βάσει των στοιχείων που διαθέτει, η Επιτροπή δεν έχει λόγο να αναλάβει δράση βάσει του άρθρου 85 παράγραφος 1 της συνθήκης ΕΚ και του άρθρου 53 παράγραφος 1 της συμφωνίας ΕΟΧ όσον αφορά τις κοινοποιηθείσες συμφωνίες που σχετίζονται με τη δημιουργία της Iridium.
Άρθρο 2
Βάσει των στοιχείων που διαθέτει, η Επιτροπή δεν έχει λόγο να αναλάβει δράση βάσει του άρθρου 85 παράγραφος 1 της συνθήκης ΕΚ και του άρθρου 53 παράγραφος 1 της συμφωνίας ΕΟΧ σχετικά με τις πολιτικές τιμολόγησης που θα χαράσσει η Iridium με τη μορφή κατευθυντήριων γραμμών βάσει της παραγράφου 3.1 κάθε συμφωνίας έγκρισης πύλης, όσον αφορά τα αποκλειστικά δικαιώματα διανομής που χορηγούνται στους επενδυτές των επιχειρήσεων εκμετάλλευσης πύλης βάσει της παραγράφου 3 κάθε συμφωνίας αγοράς μετοχών, και τέλος σχετικά με τις κατευθυντήριες γραμμές για την επιλογή του φορέα παροχής υπηρεσιών, όπως αυτές κοινοποιήθηκαν.
Άρθρο 3
Η παρούσα απόφαση απευθύνεται στην:
Iridium LLC
1401 H. Street, NW
Washington, DC 20005
USA
Βρυξέλλες, 18 Δεκεμβρίου 1996.

Labels: 4
3
12
18
15